漢初復封建，以功臣為王，或領數郡，自有百官如朝廷。太傅輔王、丞相統眾官、內史治民、中尉掌兵。丞相以朝廷任，餘皆諸王自置。及功臣皆獲罪，王國不廢，更以劉氏王。呂后間嘗封呂氏王，后崩國除。七國之亂既平，罷王國支郡，丞相改相，天子為置吏，省諸官，王國如郡。孝武推恩，諸王眾子皆侯，別屬鄰郡，王無復亂。綏和元年復罷內史，以相領其事。自此王國相如太守、中尉如郡尉，異名而已。